Beržinis (Švenčionių r., Kaltanėnų sen.)
55°13′15″ š. pl. 25°58′1″ r. ilg.﻿ / ﻿55.22083°š. pl. 25.96694°r. ilg.﻿ / 55.22083; 25.96694 Beržinis – ežeras Lietuvoje, Švenčionių rajone, 3,5 km į pietvakarius nuo Kaltanėnų. Ežero ilgis iš šiaurės į pietus – 0,25 km, plotis – iki 0,14 km. Altitudė 137,7 m. Vakarinis krantas aukštokas, kiti – žemi, pietrytinis – pelkėtas. Ežerą supa Kiškėnų miškas, tik vakarinėje pakrantėje įsikūręs Seniškio kaimas. Pietuose išteka upelis link Ilgaičio ežero (Žeimenos upės intako Šventelės baseinas).